
HOTĂRÂRE

cu privire la analiza activității comerciale a IPNA Compania „Teleradio-Moldova”pentru 2014-2015, prognoze pentru 2016
În conformitate cu prevederile art. 56 alin. (6), art. 58 lit. c) din Codul audiovizualului al Republicii Moldova, în baza cap. VI pct. 1-4, pct. 3 lit. c), cap. VII pct. 2 lit. k), cap. IX, cap. X, din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărârea Consiliului de Observatori nr. 87 din 30.08.2013 şi în baza pct. 35-42 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, modificat prin Hotărârea Consiliului de Observatori nr. 11 din 17.03.2015 
Consiliul de Observatori

HOTĂRĂŞTE:
1. Se ia act Analiza activității comerciale pentru 2014-2015, prognoze pentru 2016.
2. Președintele IPNA Compania ”Teleradio-Moldova” va prezenta în una din ședințele lunii decembrie 2015:

· fișele de post ale angajaților Serviciului marketing vânzări și cercetare;

· CV-urile angajaților Serviciului marketing vânzări și cercetare;

· raportul de activitate ale fiecărui angajat al Serviciului marketing vânzări și cercetare pentru perioada 01.11.2015-01.12.2015;
· lista beneficiarilor de servicii și încasările pentru anul 2015, cu indicarea angajatului care a atras clientul;

· raportul despre cuantumul plăților salariale (bonusuri, prime, onorarii) ale angajaților Serviciului marketing vânzări și cercetare 01.01.2014-01.09.2015; 
· propuneri de performare a activității Serviciului marketing vânzări și cercetare pentru anul 2016, diversificare surselor de venituri comerciale.
3. Prezenta hotărâre intră în vigoare la data adoptării.
Prezenta hotărâre a fost adoptată cu votul a 7 membri ai Consiliului de Observatori prezenți la ședință PRO (D. Deleu; P.Grozavu, L. Călugăru; L. Gurez; S. Nistor; L. Vasilache; V. Țapeș).

